.td_uid_2_616518bdd1118_rand.td-a-rec-img{text-align:left}.td_uid_2_616518bdd1118_rand.td-a-rec-img img{margin:0 auto 0 0} Se tibqa' għaddejja l-ħidma sabiex jiġi installat it-tieni cable interconnector ma' Sqallija, qal il-Ministru Clyde Caruana waqt li kien qed jippreżenta d-dokument tal-baġit għas-sena d-dieħla. Il-Ministru Caruana spejga li għaddejjin studji sabiex tiġi identifikata l-aktar rotta adegwata għal dan il-cable u li matul l-2022 dawn l-istudji ser jintensifikaw għal diversi surveys dettaljati bħalma huma dawk marittimi, ġeofiżiċi, ġeotekniċi, u ambjentali. Tħabbar ukoll li matul l-2022 ser ikunu qed isiru studji dwar il-fattibilità teknika u finanzjarja ta' trasmissjoni tal-idroġenu b'użu tal-pipeline. Dwar is-settur tal-enerġija Clyde Caruana qal li l-gvern se jaħdem biex iqassar in-numru ta' drabi kif ukoll id-dewmien meta jkun hemm interruzzjonijiet fil-provvista tal-elettriku, biex il-pubbliku jinqeda aħjar. U dwar kif jinħadmu l-kontijiet tad-dawl u l-ilma tħabbar li se jkun hemm sistema ġdida li hija ġusta għal kulħadd mingħajr ma timpatta b'mod negattiv lill-ebda klijent. Biex isir dan se tkun qed tinbidel il-liġi, qal Caruana. Permezz ta' din is-sistema ġdida, il-konsumaturi ser ikunu qed iġemmgħu l-units orħos li ma jużawx biex imbagħad ikunu jistgħu jużawhom f'perjodi fejn ikollhom konsum ogħla. Il-Ministru Caruana qal li b'din is-sistema mhux se jkun hemm sorpriżi ta' telf fil-Feed-In Tariff, u fuq kollox, ħadd mhu ser ikun qed jitlef mill-Eco-Reduction. Miżuri dwar il-qasam tal-ilma: Ser tibda topera l-ewwel reverse osmosis iddisinjata mill-Korporazzjoni għas-Servizzi tal-Ilma, ġewwa Ħondoq ir-Rummien, b'investiment ta' madwar €11-il miljun It-tisħiħ tal-impjant għat-tisfija ta' drenaġġ f'Sant Antnin waslu fl-aħħar stadji u bdew isiru testijiet bi preparazzjoni għall-ikkummissjonat tiegħu Ikompli l-proġett għall-estensjoni tan-netwerk tan-New Water kif ukoll bit-tisħiħ fis-sistema tad-drenaġġ fit-Tramuntana u n-Nofsinhar ta' Malta Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_616518bdd16d7_rand.td-a-rec-img{text-align:left}.td_uid_3_616518bdd16d7_rand.td-a-rec-img img{margin:0 auto 0 0}